અમદાવાદના સેટેલાઇટ વિસ્તારમાં રહેતી 18 વર્ષની યુવતીને પહેલા ફોન પર પછી તેના નામે બનાવટી ઇન્ટાગ્રામ એકાઉન્ટ બનાવીને તેમાં વાંધાનજક પોસ્ટ મુકીને બદનામ કરનાર યુવક સામે આનંદનગર પોલીસે ગુનો નોંધીને તપાસ શરૂ કરી છે. અમદાવાદના સેટેલાઇટ વિસ્તારમાં રહેતી 18 વર્ષીય જેની (નામ બદલેલ છે) ફાર્મસીના બીજા વર્ષમાં અભ્યાસ કરે છે અને તેના પરિવાર સાથે રહે છે. તેની સાથે અભ્યાસ કરતા મિલન વરસાત નામના યુવકને તેની કોલેજમાંથી છ માસ પહેલા કોઇ કારણસર કોલેજમાંથી છુટો કરી દેવામાં આવ્યો હતો અને ત્યારબાદ તે ગઢડા રહેવા જતો રહ્યો હતો. જો કે તે જેની સાથે અભ્યાસ કરતો હોવાથી તે જેનીને અવારનવાર વોટસએપથી મેસેજ કરતો હતો અને ફોન પણ કરતો હતો. જેની પણ તેની સાથે મિત્રતાના નાતે વાત કરતી હતી. પણ ચાર માસ પહેલા કોઇ કારણસર બંને વચ્ચે મનદુખ થતા જેનીએ મિલનનો મોબાઇલ બ્લોક કરી દીધો હતો, જેથી મિલને ફરીથી બીજા મોબાઇલ ફોનથી તેને મેસેજ કરવાનુ શરૂ કરી દીધુ હતુ.